HR
L 118/50
Službeni list Europske unije
4.5.2023.
PRILOG II.
Prilog II. (dio ATCO.
AR) Uredbi (EU) 2015/340 mijenja se kako slijedi: 1.
stavak ATCO.AR.A.005 zamjenjuje se sljedećim: „ATCO.AR.A.005 Osoblje (a) Nadležna tijela izrađuju i svake dvije godine ažuriraju procjenu ljudskih resursa potrebnih za provođenje svojih nadzornih funkcija na temelju analize postupaka koje zahtijeva ova Uredba.
(b) Osoblje koje nadležno tijelo ovlasti za obavljanje dužnosti certifikacije i/ili nadzora ovlašćuje se za obavljanje najmanje sljedećih zadataka: 1. pregled dokumenata, uključujući dozvole, certifikate, zapise, podatke, postupke i bilo koji drugi materijal relevantan za obavljanje potrebnog zadatka; 2. uzimanje preslika takvih zapisa, podataka, postupaka i drugog materijala ili izvadaka iz njih; 3. traženje objašnjenja; 4. ulazak u relevantne prostorije i operativne površine; 5. obavljanje audita i inspekcija, uključujući nenajavljene inspekcije; 6. poduzimanje ili pokretanje mjera za osiguravanje primjene propisa, prema potrebi.”;
2.
stavak ATCO.AR.A.010 zamjenjuje se sljedećim: „ATCO.AR.A.010 Zadaci nadležnih tijela Zadaci nadležnih tijela uključuju: (a) izdavanje, privremeno oduzimanje i oduzimanje dozvola, ovlaštenja, posebnih ovlasti i certifikata o zdravstvenoj sposobnosti; (b) izdavanje privremenih odobrenja instruktora osposobljavanja na radnom mjestu u skladu sa stavkom ATCO.
C.025; (c) izdavanje privremenih odobrenja ocjenjivača u skladu sa stavkom ATCO.C.065; (d) produljenje ili obnavljanje posebnih ovlasti; (e) produljavanje, obnavljanje i ograničavanje certifikata o zdravstvenoj sposobnosti nakon upućivanja zrakoplovnomedicinskog ispitivača (AME-a) ili zrakoplovno-medicinskog centra (AeMC-a); (f)
izdavanje, produljavanje, obnavljanje, privremeno oduzimanje, oduzimanje, ograničavanje i promjenu certifikata zrakoplovno-medicinskih ispitivača;
(g) izdavanje, privremeno oduzimanje, oduzimanje i ograničavanje certifikata organizacija za osposobljavanje i certifikata zrakoplovno-medicinskih centara; (h) odobravanje tečajeva osposobljavanja, planova osposobljavanja i shema stručnosti za lokaciju te metoda ocjenjivanja; (i)
odobravanje metode ocjenjivanja za dokazivanje jezične sposobnosti i utvrđivanje zahtjeva primjenjivih na tijela za ocjenjivanje jezične sposobnosti u skladu sa stavkom ATCO.B.040;
(j)
odobravanje potrebe za naprednom razinom (petom razinom) jezične sposobnosti u skladu sa stavkom ATCO.
B.030 točkom (d);
(k) nadzor organizacija za osposobljavanje, uključujući njihove tečajeve i planove osposobljavanja; (l)
odobravanje i nadzor shema stručnosti za lokaciju;
(m) uspostavljanje odgovarajućih žalbenih postupaka i mehanizama za izvješćivanje; (n) olakšavanje priznavanja i zamjene dozvola, uključujući prijenos zapisa o kontrolorima zračnog prometa i povrat stare dozvole nadležnom tijelu koje ju je izdalo u skladu sa stavkom ATCO.AR.D.003; (o) olakšavanje priznavanja certifikata organizacija za osposobljavanje i odobravanja tečajeva, kao i odobravanja metode ocjenjivanja za dokazivanje jezične sposobnosti ”;